EL Επίσημη Εφημερίδα της Ευρωπαϊκής Ένωσης C 91/9

Ανακοίνωση σχετικά με τον οριστικό δασμό αντιντάμπινγκ που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας και σχετικά με τον οριστικό αντισταθμιστικό δασμό που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας: αλλαγή της επωνυμίας μιας εταιρείας που υπόκειται σε ανάληψη υποχρέωσης

(2016/C 91/07)

Οι εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας υπόκεινται σε οριστικό δασμό αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 1238/2013 του Συμβουλίου (1) και σε οριστικό αντισταθμιστικό δασμό που επιβλήθηκε με τον εκτελεστικό κανονισμό (ΕΕ) αριθ. 1239/2013 του Συμβουλίου (2).

Η ανάληψη υποχρέωσης που προτάθηκε στο πλαίσιο της διαδικασίας αντιντάμπινγκ και κατά των επιδοτήσεων σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας έγινε δεκτή με την εκτελεστική απόφαση 2013/707/ΕΕ της Επιτροπής (3).

Η εταιρεία Years Solar Co. Ltd, με πρόσθετο κωδικό TARIC (ενοποιημένο δασμολόγιο της Ευρωπαϊκής Ένωσης) B898, η οποία υπόκειται σε ατομικό δασμό αντιντάμπινγκ 41,3 % σύμφωνα με τον εκτελεστικό κανονισμό (ΕΕ) αριθ. 1238/2013 και σε ατομικό συντελεστή δασμού 6,4 % σύμφωνα με τον εκτελεστικό κανονισμό (ΕΕ) αριθ. 1239/2013, ενημέρωσε την Επιτροπή ότι άλλαξε την επωνυμία της σε LERRI Solar Technology (Zhejiang) Co. Ltd.

Η εταιρεία ζήτησε από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον ατομικό δασμολογικό συντελεστή που εφαρμοζόταν στην εταιρεία με την προηγούμενη επωνυμία της, Years Solar Co. Ltd.

Η Επιτροπή εξέτασε τις υποβληθείσες πληροφορίες και κατέληξε στο συμπέρασμα ότι η αλλαγή επωνυμίας δεν επηρεάζει κατά κανέναν τρόπο τα πορίσματα της εκτελεστικής απόφασης 2013/707/ΕΕ.

Επομένως, η παραπομπή στο παράρτημα της εκτελεστικής απόφασης 2013/707/ΕΕ της Επιτροπής:

Years Solar Co. Ltd B898

θα πρέπει να διαβάζεται ως:

LERRI Solar Technology (Zhejiang) Co. Ltd B898

Ο πρόσθετος κωδικός TARIC B898, που αποδιδόταν προηγουμένως στην εταιρεία Years Solar Co. Ltd, ισχύει για την εταιρεία LERRI Solar Technology (Zhejiang) Co. Ltd.

(1) Εκτελεστικός κανονισμός (ΕΕ) αριθ. 1238/2013 του Συμβουλίου, της 2ας Δεκεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών τους στοιχείων (π.χ. κυψελών), καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 1).

(2) Εκτελεστικός κανονισμός (ΕΕ) αριθ. 1239/2013 του Συμβουλίου, της 2ας Δεκεμβρίου 2013, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 66).

(3) Εκτελεστική απόφαση 2013/707/ΕΕ της Επιτροπής, της 4ης Δεκεμβρίου 2013, για τη βεβαίωση της αποδοχής ανάληψης υποχρέωσης που προτάθηκε στο πλαίσιο των διαδικασιών αντιντάμπινγκ και κατά των επιδοτήσεων όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (δηλαδή κυψελών) καταγωγής ή προέλευσης Λαϊκής Δημοκρατίας της Κίνας κατά την περίοδο εφαρμογής των οριστικών μέτρων (ΕΕ L 325 της 5.12.2013, σ. 214).